**Međunarodni festival jestive knjige** (engl. *International Edible Book Festival*) ili **Dan jestive knjige** (engl. *Edible Book Day*), godišnja priredba koja se obično održava 1. aprila ili oko tog datuma. Ovaj globalni događaj slavi se od 2000. u raznim dijelovima svijeta pri čemu se izrađuju i prikazuju »jestive knjige« te održavaju malena događanja. Kreacije se fotografiraju i potom konzumiraju. Među redovite doprinositelje ovoj priredbi spadaju skupine iz Australije, Brazila, Indije, Italije, Japana, Luksemburga, Maroka, Meksika, Nizozemske, Rusije i Hong Konga. Priredbu su 2000. pokrenule Judith A. Hoffberg i Béatrice Coron.

Naslovna strana *Fiziologije okusa* (*Physiologie du goût*, 1825.) francuskog gastronoma Jeana Anthelmea Brillat-Savarina (1755. – 1826.) s autorovim portretom; izdanje iz 1848.
Službeni website Books2Eat.com piše da se Međunarodni festival jestive knjige održava u spomen na »rođendan francuskog gastronoma Jeana Anthelmea Brillat-Savarina (1755. – 1826.), slavna po svojoj knjizi *Physiologie du goût*, duhovitoj meditaciji o hrani«, iako je s tim u vezi i Dan aprilskih budala kao »savršen dan za reći pa polizati svoje riječi te se poigrati s njima jer se ›knjige‹ na dan događanja konzumiraju« (usp. *Fantomska naplatna kućica*, u vezi s lizanjem nečijih riječi).

Pravila
-------

Na službenom siteu navedena su pravila sudjelovanja:

* Događaj se mora održati 1. aprila ili oko tog datuma.
* »Sve jestive knjige moraju biti ›knjigaste‹ kroz integraciju teksta, književne inspiracije ili, prilično jednostavno, forme.«
* »Organizacije ili individualni sudionici moraju se registrirati pri festivalskoj organizaciji... i nastojati da se događaj ovjekovječi na websiteu međunarodnog festivala (www.books2eat.com).«

Proslave
--------

Festival jestive knjige 2012. na Četemskom univerzitetu, izložak posvećen *Igrama gladi*.
Godine 2005. festival je bio zajednička inicijativa forumske knjižne umjetnosti i Muzeja rada u Hamburgu, gdje su konditori načinili jestive knjige. »Knjižna umjetnost« najprije je prikazana, potom fotografirana i pojedena. Godine 2005. događaj je proslavljen i u Los Angelesu u Centru za knjižne umjetnosti, gdje je 2. aprila održana priredba *Annual International Edible Book High/Low Tea* pri čemu se umjetnike pozvalo na izradu i konzumaciju tomova. *Indianapolis Monthly* iz 2006. opisao je festival u Indianapolisu kao »uvrnut događaj« održan na Dan aprilskih budala »koji slavi i hranu i književnost«. Sudionici su izradili hranu koja nalikuje književnim naslovima.

Loganberry Books u Shaker Heightsu u Ohiju od 2004. održava festival svakog aprila. Godine 2013. dodijeljene su bile nagrade za najknjiževniji, najapetitniji, najknjigolikiji i najkreativniji rad.

Biblioteka Univerziteta u Floridi održava u aprilu događaj zvan *Natjecanje jestivih knjiga* (engl. *Edible Book Contest*), koji je povezan s Tjednom nacionalnih biblioteka. Postoje dva pravila za natjecanje: prijave moraju biti jestive i na neki način moraju biti povezane s knjigom. Osim jestivih knjiga ostale prijave uključuju »jestive bibliobuse« i »jestive signete«. Događaj počinje gledanjem prijava od kojih svaka ima informacijsku karticu koja opisuje knjižni naslov, autora i tvorca knjižne umjetnosti. O »knjigama« odlučuju zajedno panel sudaca i glasovi publike. Nagrade se dodjeljuju u kategorijama kao što su: najkreativnija, najmanje jestiva, najbolja fikcijska, najbolja nefikcijska i najbolja dječja knjiga. Godine 2010. događaj je bio planiran za 15. aprila, a kategorije nagrada bile su: najbolja prijavljena knjiga, najbolja tema knjige, najbolja igra riječima, najbolja knjiga za odrasle i najbolja dječja knjiga.

Jedna je biblioteka u SAD-u 2008. proslavila Tjedan zabranjenih knjiga održavši natjecanje jestivih knjiga. Događaj je pozivao goste da konzumiraju spravljena jela i pečena dobra koja nalikuju koricama zabranjenih knjiga ili reflektiraju njihov sadržaj. Izvjestitelj je sumirao ovaj spretno nazvani događaj: »Naša je proslava doslovno shvatila slavne riječi g. Francisa Bacona: ›Neke knjige valja kušati, druge valja gutati, dok preostalih nekoliko valja prožvakati i probaviti.‹«

Godine 2011. britanske novine *Metro* objavile su priču o tome da će početi proizvoditi novine na jestivu »papiru slatka okusa« tvrdeći da će čitateljima donositi »vijesti u najboljem mogućem ukusu«. Novine su poslije razjasnile da nije bilo riječi ni o čem drugom doli o prvoaprilskoj šali.

Izvori
------

1. 1 2 3  „WRITE BITE". *The Week* (Malayala Manorama Publications Kochi, Kerala.). 21. marta 2010.. Pristupljeno 18. marta 2010.
2. 1 2  „International Edible Book Festival". Diffusion Adage. Arhivirano iz originala na datum 2010-04-04. Pristupljeno 18. marta 2010.
3. ↑  Heinz Stefan Bartkowiak (2005.). *The Sixth International Book Festival:2005*. Bartkowiaks forum book art..
4. ↑  „6th Annual International Edible Book High/Low Tea". *Los Angeles Magazine* (Emmis Communications.): str. 156. april 2005.. Pristupljeno 18. marta 2010.
5. ↑  „International Edible Book Festival". *Indianapolis Monthly* (Emmis Communications.): str. 66. april 2006.
6. ↑  Karen R. Long, Edible Books, Robert Sapolsky and Mentor's Laurie Abraham lead the literary week,*Cleveland Plain Dealer,* 31. marta 2010. (pristupljeno 11. aprila 2013.); još Read your book ... and eat it, too, at Loganberry's Edible Books Festival, *Cleveland Plain Dealer,* 29. marta 2010. (pristupljeno 11. aprila 2013.).
7. ↑  Books So Good You can Eat them. Really, Clevelandpoetics, 4. aprila 2013. (pristupljeno 11. aprila 2013.).
8. ↑  Loganberry Books: Edible Books Festival (pristupljeno 11. aprila 2013.).
9. ↑  Malanchuk, Iona R. (2010.). „Bake a Book and they will come". u: Carol Smallwood. *Librarians As Community Partners: An Outreach Handbook*. ALA Editions. str. 3–5.
10. ↑  „Call for Readers and Edible Book Entries". *Official site of UF Library*. 15. marta 2010.. Arhivirano iz originala na datum 2016-01-30. Pristupljeno 18. marta 2010.
11. ↑  Mark R. Gould (2009.). „Additional Tasty Examples of Food as a Promotional Tool". *The Library PR Handbook: High-Impact Communications*. ALA Editions. str. 51–2.
12. ↑  „Top 15 April Fool’s 2011 Shopping and Deals Pranks". 1. aprila 2011. Arhivirano iz originala na datum 2011-04-05. Pristupljeno 7. aprila 2011.

Eksterni linkovi
----------------

***Festival jestive knjige*** na Wikimedijinoj ostavi

* Arhivirano 2015-04-13 na Wayback Machine-u - vodič za planiranje i ugošćivanje festivala jestive knjige dostupan na akademskoj biblioteci